‘15 વર્ષ સુધી ભરૂચ રહ્યો, 16 વર્ષનો હતો ત્યારે પિતાજીનું દેહાંત થઇ ગયું. તેઓ ટ્રક ડ્રાઇવર હતાં. એ સમયથી મારી જીંદગીની સ્ટ્રગલ શરૂ થઇ. ઘરમાં સંભાળવા માટે મારી માતાએ ખુબ જ સંઘર્ષ કર્યો. દવાઓને સાઇકલ લઇને વિવિધ જગ્યાઓ પર પહોંચાડતો હતો. એ સમયે 200 રૂપિયા પગાર હતો, ત્યાર પછી હોલીડે ઇન હોટેલમાં નોકરી મળી. બેલ બોલ તરીકે 2 વર્ષ સુધી કામ કર્યું, 6 મહિનામાં એસ્સારમાં વેઇટર તરીકે પણ કામ કર્યું, ટાઇપ રાઇટર રિપેર કરવાનું કામ પણ કરતો હતો. દરેક જગ્યાઓ અને જે કામ મળ્યું એ કર્યું હતું. જો કે ક્યારેય મને કોઇ પણ કામથી કંટાળો નથી આવ્યો. નાની જોબને પણ ખુબ રસ પૂર્વક કરતો હતો, એટલે મને એ કામ કરવામાં મજા આવતી.! 18 વર્ષથી જ હું માર્શલ આર્ટની ટ્રેનિંગ લેતો હતો એટલે નવસારીમાં એક બિલ્ડરની જગ્યા ખાલી પડી હતી ત્યાં 1995માં જીમની શરૂઆત કરી. આજે સ્ટેલોનના નામે સુરતમાં 6, નવસારી 2, ભરૂચ 1 અને અંકલેશ્વરમાં 1 જીમ છે.